Divisyen Ke-7 Panzer (Wehrmacht)

Divisyen Ke-7 Panzer ialah sebuah formasi armor Tentera Darat Jerman dalam Perang Dunia II. Ia terlibat dalam Pertempuran Perancis, pencerobohan ke atas Kesatuan Soviet, pendudukan Perancis Vichy, dan di Barisan Timur sehingga tamat perang. Divisyen Panzer ke-7 juga dikenali dengan gelarannya, Divisyen Hantu.

Divisyen ini mencapai kejayaan besar di Perancis pada tahun 1940 dan sekali lagi di Kesatuan Soviet pada tahun 1941. Pada Mei 1942, divisyen ini ditarik keluar dari Kesatuan Soviet dan dihantar semula ke Perancis untuk menggantikan kerugian serta dilengkapkan semula. Ia kembali ke Selatan Rusia selepas kekalahan di Stalingrad, dan membantu menahan kejatuhan besar barisan itu dalam siri pertempuran defensif sebagai sebahagian daripada Kumpulan Tentera Darat Don, serta mengambil bahagian dalam serangan balas Jeneral Erich von Manstein di Kharkov. Divisyen ini bertempur dalam penyerangan yang tidak berjaya di Kursk pada musim panas 1943, mengalami kerugian besar anggota dan peralatan, serta semakin lemah dalam penyerangan balas Soviet selepas itu.

Sepanjang tahun 1944 dan 1945, divisyen ini berada dalam keadaan lemah dan terus menerus terlibat dalam siri pertempuran defensif di seluruh Barisan Timur. Ia dua kali dipindahkan melalui laut, meninggalkan saki-baki peralatan berat setiap kali. Selepas bertempur secara defensif di Prusia dan Utara Jerman, anggota yang terselamat melarikan diri ke dalam hutan dan menyerah diri kepada Tentera British di barat laut Berlin pada Mei 1945.

Para panglima
 Generalmajor Georg Stumme (18 October 1939 – 5 February 1940)
 Generalmajor Erwin Rommel (5 February 1940 – 14 February 1941)
 Generalmajor Hans Freiherr von Funck (15 February 1941 – 17 August 1943)
 Oberst Wolfgang Gläsemer (17 August 1943 – 20 August 1943)
 Generalmajor Hasso von Manteuffel (20 August 1943 – 1 January 1944)
 Generalmajor Adelbert Schulz (1 January 1944 – 28 January 1944), KIA
 Oberst Wolfgang Gläsemer (28 January 1944 – 30 January 1944)
 Generalmajor Dr. Karl Mauss (30 January 1944 – 2 May 1944)
 Generalmajor Gerhard Schmidhuber (2 May 1944 – 9 September 1944)
 Generalmajor Dr. Karl Mauss (9 September 1944 – 31 October 1944)
 Generalmajor Hellmuth Mäder (31 October 1944 – 30 November 1944)
 Generalmajor Dr. Karl Mauss (30 November 1944 – 5 January 1945)
 Generalmajor Max Lemke (5 January 1945 – 23 January 1945)
 Generalmajor Dr. Karl Mauss (23 January 1945 – 25 March 1945)
 Oberst Hans Christern (26 March 1945 – 8 May 1945)

 Lihat juga 
 Senarai tempur divisyen panzer SS
 Divisyen panzer

Nota

Rujukan
Petikan

Bibliografi


















Category:Tentera Jerman
Category:Penubuhan 1939
Category:Pembubaran 1945
Category:Unit kereta kebal
Category:Perang Dunia Kedua
Category:Kereta kebal Jerman